ચ્હા આવી ગઈ પણ જગ ન આવ્યો. અમે ઉભા થઈ પાસે પડેલા મોટા માટલાં માંથી પાણી પીધું અને પછી ચ્હા. પૈસા આપવા કાઉન્ટર પર ગયા તો એક ભાઈ માથાકુટ કરતા હતા. દુકાન વાળો કહે ટેબલ પર પાણીની બોટલ હતી એના પંદર રૂપીયા. પેલા ભાઈ કહે એ તો સીલ વાળી ન હતી, તો કહે એ તમારે પહેલા કહેવું જોઈએ. પેલા ભાઈ કહે, અમારે ત્યાં તો કોઈ પણ હોટલે પીવા પાણી મળે અને એ પણ જગમાં. તો દુકાનદાર અમને બતાવીને કહે “આ જુઓ, આ ભાઈ સાદુ પાણી જ પીને બેઠા છે.” મેં કહ્યું એ તો બોટલમાં પાણી ગંદુ છે એટલે, અને એ વળી ક્યાં સીલ હતી?” તો કહે “એ વિશે મેન્યુફેક્ચરરને કમ્પ્લેઈન કરો.” પછી તો એક પછી એક પાંચ ટેબલ પર આવું જ થયું અને અંતે કોઈએ પૈસા ન આપ્યા. અમારા ડ્રાઈવરને મેં કહ્યું કે કોઈક સારી વ્યવસ્થિત જગ્યાએ બસ ઉભી ન રખાય, તો કહે “આપણે જોઈને પાણી પીધું હોય તો કોઈ થોડા પૈસા માંગે?, ભૂલ તમારી અને બીજાને કહો છો?”